
              CONSILIUL LOCAL     
H O T Ă R Â R E A  NR.50
DIN  7 MAI  2026
Privind actualizarea devizului general pentru obiectivul de investiții „REALIZAREA UNUI SISTEM FOTOVOLTAIC CONECTAT LA REȚEA DESTINAT PRODUCȚIEI DE ENERGIE ELECTRICĂ PENTRU SUSȚINEREA CONSUMULUI PROPRIU AL CLĂDIRILOR PUBLICE ȘI A ILUMINATULUI PUBLIC” prin completarea HCL nr.3/18.01.2024
             Consiliul Local al oraşului Sânnicolau Mare, judeţul Timiş;

Având în vedere:

· Raportul nr.9624/30.04.2026, întocmit de către dl.Tiberiu-Paul Raica – inspector de specialitate în cadrul  Serviciului management, proiecte, achiziții publice și autorizare transport local;
· Referatul de aprobare nr.9625/30.04.2026 a primarului Oraşului Sânnicolau Mare;
· Prevederile Ordinului Ministrului Energiei nr.1431/01.11.2023 pentru aprobarea <LLNK 12023     0740LA01   0 23>Ghidului solicitantului - Condiţii specifice de accesare a finanţării din Fondul pentru modernizare - Sprijinirea investiţiilor în noi capacităţi de producere a energiei electrice produse din surse regenerabile pentru autoconsum pentru entităţi publice;
· prevederile art.129 alin.4 lit.(d) şi (e), alin.7 lit. (k) din Ordonanţa de Urgenţă a Guvernului României nr.57/2019 privind Codul Administrativ; 

· procedura stabilită prin Legea nr.52/2003 privind transparenţa decizională în administraţia publică;
· avizul Comisiei economico-financiară şi agricultură, al Comisiei juridice, disciplină, amenajarea teritoriului, urbanism, protecţia mediului şi turism şi al Comisiei pentru activităţi social culturale, culte, învăţământ, sănătate, muncă şi protecţie socială, sport, familie şi protecţie copii din cadrul Consiliului Local al  oraşului Sânnicolau Mare; 
                      În temeiul art. 139 şi ale art.196 alin.1 lit.(a) din Ordonanţa de Urgenţă a Guvernului României nr.57/2019 privind Codul Administrativ; 

H O T Ă R Ă Ş T E:

Art.I. Se aprobă actualizarea bugetului proiectului la faza de execuție, a devizului general, precum și detalierea modificărilor intervenite pe capitole și subcapitole de cheltuieli, cu evidențierea economiilor și a suplimentărilor față de bugetul aprobat la momentul semnării contractului de finanțare, pentru obiectivul de investiții:„REALIZAREA UNUI SISTEM FOTOVOLTAIC CONECTAT LA REȚEA DESTINAT PRODUCȚIEI DE ENERGIE ELECTRICĂ PENTRU SUSȚINEREA CONSUMULUI PROPRIU AL CLĂDIRILOR PUBLICE ȘI A ILUMINATULUI PUBLIC”finanțat prin Fondul de Modernizare, în cadrul programului:„Sprijinirea investiţiilor în noi capacităţi de producere a energiei electrice produsă din surse regenerabile pentru autoconsum pentru entități publice”,din cadrul Programului-cheie 1: Surse regenerabile de energie și stocarea energiei, prin modificarea art.3 și 4 din HCL nr.3/18.01.2024 după cum urmează:
,,  Art.3.  Se aprobă valoarea totală a proiectului în cuantum de 5.727.460,04 lei cu TVA, din care 981.383,27 lei reprezintă TVA, iar valoarea maximă totală eligibilă din grant este de 5.694.100,86 lei cu TVA, din care 976.057,02 lei reprezintă TVA, conform anexei nr. 1 la prezenta hotărâre.

         Art.4.  Se aprobă cofinanțarea proiectului în cuantum de 33.359,20 lei cu TVA, formată din cheltuieli eligibile suportate din fonduri proprii, pentru asigurarea fluxului financiar în vederea implementării proiectului și acoperirea contravalorii cheltuielilor eligibile suportate din fonduri proprii. Valoarea cheltuielilor neeligibile este 0 lei.”
          Art.II.  Cu aducere la îndeplinire a prezentei hotărâri se încredinţează Serviciului management, proiecte, achiziții publice și autorizare transport local.

        Art.III. Prezenta hotărâre se comunică :

· Instituţiei Prefectului judeţul Timiş;

· Secretarului general al oraşului Sânnicolau Mare;

· Primarului oraşului Sânnicolau Mare;

· Serviciului management, proiecte, achiziții publice și autorizare transport local.

PREŞEDINTE DE ŞEDINŢĂ;                                      CONTRASEMNEAZĂ;

CONSILIER                                                           SECRETAR GENERAL
MARIAN LEONTIN LUCA                              FLORENTINA CORINA  PETCU 

Hotărârea a fost adoptată în unanimitate.


              Pagina 3 din 3

